2011 se Oscars is 'groen'
JY LEES NOU 2011 se Oscars is 'groen'
Jong aspirant-modeontwerpers in Amerika is genooi om deel te wees van 'n inisiatief genaamd Red Carpet Green Dress – die ontwerp van 'n eko-vriendelike rok om mense bewus te maak van eko-vriendelike materiale en alternatiewe.
Volgens redcarpetgreendress.com is te veel mense deel van die wêreldwye probleem van aardverwarming en die meeste is nie eens daarvan bewus nie. Hierdie soort projekte bring dit onder mense se aandag dat daar wel eko-vriendelike alternatiewe is – selfs in die modewêreld. En aksie begin met bewustheid.
Die wenner van hierdie jaar se Red Carpet Green Dress ontvang die volgende: * 'n Kontantprys van sowat R20 000 om die rok te laat maak.
* BBP-kaartjies na die Oscars se vooraf-partytjie vir die ontwerper sowel as die model as gaste van Suzy en James Cameron.
* Verblyf van 4 nagte in die eksklusiewe Georgian Hotel, met limosien-vervoer oral waarheen hulle wil gaan. Bekendes wat die projek ondersteun, is die aktrise Jessica Alba en die mode-ontwerper en TV-persoonlikheid Nicole Richie.